[{"text_idx": "#000000", "text": "Ecrire son carnet de voyage"}, {"text_idx": "#000001", "text": "L'e\u0301tape de demain est longue et, pendant notre se\u0301jour dans les Ardennes, nous passerons quelques soire\u0301es avec des amis ou de la famille."}, {"text_idx": "#000002", "text": "Il n'y aura donc sans doute aucune nouvelle publication sur le blog d'ici dimanche."}, {"text_idx": "#000004", "text": "Kiel ni, ili estas c\u0302iutagaj biciklantoj. Ili bicikle vojag\u0302is en C\u0302ilio. Sufic\u0302aas por nutri la konversaciojn de la vespero. Baldau\u0306 ili estos gepatroj, do ni parolas ankau\u0306 pri familiaj biciklaj vojag\u0302oj, ni inters\u0302ang\u0302as konsiletojn, ni parolas pri la mondvarmig\u0302o, pri niaj profesiaj vivoj - ili laboras, ni emeritiis anta kelkej jaroj -, ankau\u0306 pri kuirado : Pierre preparis por ni terpompuron, kun blankan kaj nigran sangokolbasojn, kaj kun pomoj, recepto kiu venas de lia familio."}, {"text_idx": "#000005", "text": "Ilia domo estas nur kelkajn metrojn de la rivero. Kiel ni, ili amas g\u0302in. La Mozo estas ilia c\u0302iutaga najbaro."}, {"text_idx": "#000006", "text": "Ni foriras c\u0302i-matene kun, kiel c\u0302iam, la impreso de lasi novajn amikojn, apenau\u0306 ni ekkonis ilin. Kun la espero, ke niaj vojoj denove krucig\u0302os c\u0302i tie au\u0306 hejme en Normandio au\u0306 sur la vojo de iu ajn vojag\u0302o. Kiu scias ?"}, {"text_idx": "#000007", "text": "C\u0302i tiuj renkontoj certe c\u0302iam estas tre (tro) mallongaj."}, {"text_idx": "#000008", "text": "C\u0302irkau\u0306 la 9-a ni prenas la tirvojon reen lau\u0306 la kurso de la rivero, en la direkto de g\u0302ia fonto. Ni preterpasas We\u0301pion, fama pro g\u0302iaj fragoj, Dinant, la urbo Adolphe Sax, la inventinto de la saksofono, la kastelo de Freyr. Ni rakontas litanion de lokoj kiuj estas konataj al ni sed kies memoro estas konfuza, malpreciza. C\u0302i tie au\u0306 tie, vidpunkton, konstruaj\u0302on, iun precizan punkton, tamen ni memoras. Jes, ni jam estis tie : ni memoras \u2014 malklare \u2014 tion au\u0306 tion, cetere. Estas malofte, ke ni ambau\u0306 havas la samajn rememorojn. Impresoj revenas al ni pli ol konkretaj elementoj, nomoj de lokoj, pejzag\u0302oj au\u0306 konstruaj\u0302oj."}, {"text_idx": "#000009", "text": "Ni transiras la limon. Lasta tago de au\u0306gusto, lasta limtransirejo. Jen, ni estas reen en Francio. La ideo reveni hejmen post du semajnoj s\u0302ajnas al ni stranga. Restas al ni apenau\u0306 600 kilometroj por konvinki nin pri tio."}, {"text_idx": "#000010", "text": "La hodiau\u0306a vojo estis facila kaj ni atingas Givet sufic\u0302e frue, kie ni iom promenas, gustumante la plezuron esti reen en Ardenoj. Ni estas ankau\u0306 en Francio sed, strange, malpli gravas. Eble c\u0302ar Belgio, la kuzina lando, dum la pasintaj tri tagoj, estis percepteble sed ne signife malsama."}, {"text_idx": "#000011", "text": "Pluvo estas anoncita sed la vetero estas ankorau\u0306 bona kaj s\u0302ajnas, ke tio dau\u0306ros. En la lastaj semajnoj, malgrau\u0306 la veterprognozoj, kiuj foje donas esperon por pluvo, g\u0302i malofte falas. Kompreneble, rajdi seke estas pli komforta por ni, sed c\u0302i tiu sekeco maltrankviligas nin."}, {"text_idx": "#000013", "text": "Morgau\u0306 ni prenos la Transardennaise, c\u0302i tiun sekcion de EuroVe\u0301lo 19, kie ni tiom ofte vojag\u0302is kiam ni log\u0302is c\u0302i tie. G\u0302i donas al ni la impreson retrovi malnovan amikon, iom perditan de vido sed tamen karan."}, {"text_idx": "#000014", "text": "La morgau\u0306a etapo estos longa kaj, dum nia restado en Ardenoj, ni pasigos kelkajn vesperojn kun amikoj au\u0306 familio."}, {"text_idx": "#000018", "text": "Blog Trotting vous permet de raconter vos aventures et vous aide a\u0300 les partager avec vos amis et d'autres passionne\u0301s de voyages."}]